Bya Musasi waffe
Moses Kimuli nga mukugu mu kujanjaba obulwadde bw’emitwe ng'akolera Bungereza asabye Palamenti eyise etteeka erinaalungamya n’okuyamba abantu ababa balwadde emitwe basobole okuweebwa obujanjabi ku bwerere.
Kimuli agamba nti singa etteeka lino linayisibwa abalwadde b’emitwe bakuyambibwako okufuna obujanjabi mu bwangu baleme kufuuka kyeneena nga bwe kiri ensangi zino.
Obulwadde bw’emitwe Kimuli abussa ku butabanguko obuli mu maka mu nsangi zino n’obwavu obungi obutabasobozesa kufuna bujanjabi nga bafunye obuzibu buno.
Yagambye nti obulwadde buno bwangu okujanjabibwa ng’endwadde endala nga omusujja gw’ensiri, akawuka akaleeta siriimu n’endala.
‘Abantu abamu beerimba nti obulwadde bw’emitwe buva ku muntu buteesobola oba okubeera mu mbeera embi nagamba nti ekiseera ky’amaze ng’akolera e Bungereza mu balwadde b’azze ajjanjaba mulimu abakungu abanene, ba Yinginiya, basawo banne n’abasomesa era nga bangi bawonye ne batereerera ddala oluvannyuma lw’okujanjabibwa.
Kimuli ayagala eteeka lino bwe linaaba liyisiddwa liwe poliisi obuyinza n’okugiwaliriza okugyya abalwadde b’emitwe ku nguudo ku mpaka batwalibwe bakeberebwe oluvannyuma bajanjabibwe bwe batereera olwo balyoke bakirizibwe okudda mu bantu.
lug_Latn lug_Latn lug_Latn lug_Latn lug_Latn lug_Latn lug_Latn